Chillie Brak | chilliliefde
Terwyl ek hierdie blog skryf, soek ek na die Afrikaanse vertaling vir 'n russian (jip die worsie een) Ek konsulteer toe my gratis woordeboek-terapeut-regsadviseur-persoonlike liggaams opleier-padkaart-in een ook bekend as Google vir die vertaling van russian. Ek tik in: translate Russian Afrikaans, en groot grap – ek eindig op by 'n russiese webwerf! Klaarblyklik is daar geen Afrikaans vir Russian!
As die Amerikaners altyd so hulle middag-etes koop by die Warm-Brak trollies op die flieks, dan raak ek altyd super lus vir een van daardie tipe van middagetes. Ek het 'n vriendin wat vir 'n jaar lank vrywillige werk gedoen het in SA van Amerika af, en sy het my al vertel hoe opvallend die sosiale vlakke is hier in ons pragtige land. Sy vertel in Amerika sal enige werknemer, van vloer-skoonmaker tot uitvoerende bestuur afstal na die plaaslike warm-brak trollie en daar self middagete gaan koop. Nou verbeel jou ek sien vir Raymend Ackerman by die plaaslike spaza winkel…